### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 31. august 2022 har vedtaget Magistratens foranstående indstilling af 22. august 2022.

Magistratsafdelingen for Teknik og Miljø udarbejder notat.

###

Endelig vedtagelse af forslag til Lokalplan nr. 1156, Forbindelsesvejen Ny Høgemosevej (Engholmvej), [adresse].

### Resume

Lokalplanen omfatter fordelingsvejen Ny Kenneth Møller, nu Engholmvej, til forbindelse af [adresse]Søftenvej med [adresse] således,

at tung trafik til og fra affaldsforbrændingen og den nye genbrugsstation føres direkte fra E 45 og [adresse] udenom [adresse] og [adresse],

at der skabes adgang til byudviklingsområdet Lisbjergs vestlige del via tilkørselsvej,

at trafik flyttes væk fra [adresse], som dermed fredeliggøres.

Som del af vejprojektet reserveres areal til et regnvands- og forsinkelsesbassin med henblik på at optage regnvand dels fra Ny Kenneth Møller dels fra arealerne opstrøms vejen.

For at sikre bæredygtig brug af jord reguleres terrænet, så jord fra anlægsarbejdets veje og stier samt bassiner og øvrige vandførende elementer kan indarbejdes som et oplevelsesrigt bakketerræn langs med vejen.

Arealet er overvejende beliggende i landzone dels indenfor, dels udenfor eksisterende kommuneplanrammer. Der er derfor udarbejdet et Tillæg nr. 102 til Kommuneplan 2017, som muliggør, at hele vejarealet med tilliggende arealer bliver omfattet af kommuneplanens rammer.

Forslag til Lokalplan 1156 og Tillæg nr. 102 til Kommuneplan 2017 har været offentligt fremlagt fra den 6. juli 2021 til den 31. august 2021 samt fra den 1. marts 2022 til den 27. april 2022 pga. indsigelse fra Bolig- og Planstyrelsen, jf. pkt. 5.3. Der er i alt modtaget 16 høringssvar i forbindelse med høringsperioden.

Høringssvarene giver anledning til ændringer, som det fremgår af indstillingens punkt 5.4.

### Beslutningspunkter

Det indstilles, at

1) forslag til lokalplan nr. 1156 vedtages endeligt med ændringer, som fremgår af indstillingens § 5.4, jf. bilag 1.

2) forslag til Tillæg nr. 102 til Kommuneplan 2017 vedtages endeligt med ændringer, som fremgår af indstillingens § 5.4, jf. bilag 1.

3) Teknik og Miljø gives bemyndigelse til at erhverve arealer til anlæg af vejforbindelsen mellem [adresse] og [adresse] ved ekspropriation.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 22-08-2022

Jimmy Carlsen: 5

Fremsendes til [adresse] med bemærkning, at Magistraten i mødet den 22. august 2022 anbefaler, at byrådet tiltræder Magistratsafdelingen for Teknik og Miljøs indstilling af 29. juni 2022.

Henriette Andersen var forhindret i at deltage i sagens behandling.